CELEX: 32020R0231
Language: lv
Date: 2020-02-18 00:00:00
Title: Padomes Regula (ES) 2020/231 (2020. gada 18. februāris), ar kuru groza Regulu (ES) 2018/1977, ar ko laikposmam no 2019. gada līdz 2020. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību

20.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 47/1
               
            
         PADOMES REGULA (ES) 2020/231
         (2020. gada 18. februāris),
         ar kuru groza Regulu (ES) 2018/1977, ar ko laikposmam no 2019. gada līdz 2020. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 31. pantu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ar Padomes Regulu (ES) 2018/1977 (1) laikposmam no 2019. gada līdz 2020. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību. Lai laikposmā no 2019. gada līdz 2020. gadam Savienības apstrādes nozarei nodrošinātu pietiekamu piegādi, katrai tarifa kvotai ir noteikti atbilstīgi apjomi.
                  
               
                     (2)
                  
                  
                     Regulas (ES) 2018/1977 pielikumā norādītajā tarifa likmes kvotā, kas piemērojama ar kārtas numuru 09.2750, vienīgie produkti, ko aptver KN kods ex 0305 20 00 (TARIC kods 35), ir tie, kas atbilst aprakstam “zivju ikri, mazgāti, attīrīti no blakusesošajiem orgāniem un vienkārši sālīti vai sālījumā, kaviāra aizstājēju izgatavošanai”.
                  
               
                     (3)
                  
                  
                     Tomēr Padomes Regulā (ES) 2015/2265 (2), kas bija spēkā pirms Regulas (ES) 2018/1977, minētā tarifa kvota attiecās uz KN kodu ex 1604 32 00 (TARIC kods 20), proti, uz produktiem, kas atbilst aprakstam “zivju ikri, mazgāti, attīrīti no blakusesošajiem orgāniem un vienkārši sālīti vai sālījumā, kaviāra aizstājēju gatavošanai”.
                  
               
                     (4)
                  
                  
                     Neatbilstības dēļ starp abām regulām attiecībā uz konkrētajiem KN kodiem vienam un tam pašam kārtas numuram Savienības apstrādes nozarei bija grūti interpretēt attiecīgos noteikumus un saprast atšķirību starp abiem KN kodiem. Šāds skaidrības trūkums negatīvi ietekmēja Savienības apstrādes nozari.
                  
               
                     (5)
                  
                  
                     Ir lietderīgi grozīt sarakstu ar produktiem, ko aptver tarifa kvota ar kārtas numuru 09.2750, lai uz ierobežotu viena gada periodu iekļautu arī KN kodu ex 1604 32 00 (TARIC kods 20). Turklāt būtu jāpievieno zemsvītras piezīme, kurā būtu minētie šie KN un TARIC kodi un laikposms no 2019. gada 1. janvāra līdz 2019. gada 31. decembrim.
                  
               
                     (6)
                  
                  
                     Tāpēc Regula (ES) 2018/1977 būtu attiecīgi jāgroza.
                  
               
                     (7)
                  
                  
                     Ar Regulu (ES) 2018/1977 atvērto kvotu piemērošanas laikposms pirmajā gadā ilgst no 2019. gada 1. janvāra līdz 2019. gada 31. decembrim. Tā kā ir jānodrošina vienlīdzīga attieksme pret ekonomikas dalībniekiem un ņemot vērā to, ka tarifa kvota ar kārtas numuru 09.2752 vēl nav izsmelta, šī regula būtu jāpiemēro ar atpakaļejošu spēku no 2019. gada 1. janvāra, lai ekonomikas dalībniekiem, kuri izmanto zivju ikrus (gatavi produkti), dotu iespēju uz ierobežotu laiku bez pārtraukuma izmantot labvēlīgo kvotas nodokļa likmi. Tādēļ šai regulai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulas (ES) 2018/1977 pielikuma trešo rindu (kārtas Nr. 09.2750) groza šādi:
            
                        1)
                     
                     
                        ierakstu slejā “KN kods” aizstāj ar šādu:
                        “ex 0305 20 00
                        ex 1604 32 00”;
                     
                  
                        2)
                     
                     
                        ierakstu slejā “TARIC kods” aizstāj ar šādu:
                        “35
                        20”;
                     
                  
                        3)
                     
                     
                        slejā “Apraksts” pēc vārdiem “kaviāra aizstājēju izgatavošanai” pievieno šādu zemsvītras piezīmi:
                        “Attiecībā uz TARIC kodu 1604320020 šo tarifa kvotu piemēro no 2019. gada 1. janvāra līdz 2019. gada 31. decembrim.”
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 18. februārī
            
               
                  Padomes vārdā –
               
               
                  priekšsēdētājs
               
               Z. MARIĆ
            
         
         
            (1)  Padomes Regula (ES) 2018/1977 (2018. gada 11. decembris), ar ko laikposmam no 2019. gada līdz 2020. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību (OV L 317, 14.12.2018., 2. lpp.).
         
            (2)  Padomes Regula (ES) 2015/2265 (2015. gada 7. decembris), ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību (OV L 322, 8.12.2015., 4. lpp.).